Участва в Руско-турската война (1877-1878) като доброволец в Действащата руска армия на Балканския полуостров. Служи като медицинска сестра в отряда на принцеса Евгения Максимилианова Лейхтенбергска. Участва в лечението на ранени руски войници във военни болници в Румъния и България. Прехвърлена е във военните лазарети, обслужващи частите на Западния отряд при втората и третата атака на Плевен. Преместена е в 48-а военна болница в град Бяла. Тук заболява от остра форма на петнист тиф заедно с медицинските сестри Мария Неелова и Юлия Вревска.